text: [{"text_idx": "#000001", "text": "Why Invest in Baybay City?"}, {"text_idx": "#000006", "text": "Baybay Tourism and Investment Promotions Office"}, {"text_idx": "#000008", "text": "Singkuwenta (50) ka mga mananagat sa dakbayan sa Baybay ang palaran nga nakadawat og mga sakayan sa panagat gikan sa Baybay City LGU kagahapon (Oktubre 4, 2022)diin 30 kanila ang nakadawat sa Fiberglass Motorboats ug 20 ang nakadawat sa Fiberglass Paddle Boats."}, {"text_idx": "#000009", "text": "Matud pa ni Fisheries Consultant Ms. Elena Siddiqui nga naguba ang ilang mga sakayan gumikan sa bagyong Odette ug sa bagyong Agaton hinungdan nga gihulipan kini sa Baybay City LGU. \u201cSila \u2018sab ang nagbuot kon motorboat o paddle boat ang ihatag kanila sa Baybay City LGU,\u201ddugang pa ni Ms. Siddiqui."}, {"text_idx": "#000011", "text": "Nasayran nga mikabat na sa125 ka mga Fiberglass pumpboats ang nahatag sa Baybay City LGU ug niining maong gidaghanon, 21 units ang gihatag sa mga Bantay Dagat, 29 units sa mga fisherfolks associations, 25 units sa mga individual fisherfolks nga kabus ug walay kaugalingon nga bangka, ug 50 units sa mga individual fisherfolks nga naguba ang mga sakayan tungod sa bagyong Odette ug bagyong Agaton."}, {"text_idx": "#000012", "text": "Atol sa iyang pagpakigpulong, nagkanayon si Baybay City Mayor Hon. Jose Carlos L. Cari nga gihimo kini sa Lokal nga Kagamhanan sa dakbayan sa Baybay aron katabangan ang mga mananagat sa ilang kapanginabuhian, \u201cUg dili kita moundang sa paghimo niini samtang aduna pay nagkinahanglan og mga Fiberglass motorboats.\u201d"}, {"text_idx": "#000014", "text": "Apan gipa-ubos sila ni Mayor Cari sa usa ka Refresher Course, uban sa mga tinugyanan sa BFAR Region 8, kaniadtong 2020 sa wala pa sila magsugod og himo sa mga bangka kansang disenyo gipahaum nila sa panginahanglanon sa mga mananagat \u2018ning dakbayan."}, {"text_idx": "#000015", "text": "Samtang, gibutyag ni Mayor Cari nga aron pagseguro nga modako ang fish catch sa mga mananagat \u2018ning dakbayan, nagbutang og dugang mga artificial reef ang Baybay City LGU sa mga coastal barangays nga adunay mga marine sanctuary aron adunay kapahulayan ug kaitlogan ang mga isda. Gihatagan usab og mga sakayan ug gipahimoan og Bantay Dagat Outpost ang mga Bantay Dagat aron aduna silay magamit sa pagbantay sa municipal waters \u2018ning dakbayan batok sa mga illegal fishers."}, {"text_idx": "#000016", "text": "\u201cNag-seeding usab \u2018ta og balat, la paz ug Lapu-lapu sa lima (5) ka mga marine sanctuaries para makita kon mabuhi ba sila diha sa dagat, nabuhi man. So, sa tabang ni Congressman Carl, magtukod na \u2018sab \u2018ta og Multi-species Fish Hatchery sa Barangay Hilapnitan aron kada 3-4 months butangan nato og mga semilya sa isda diha sa atong mga marine sanctuaries hangtud nga mosanay sila ug modaghan ug mobarato na unya ang isda diha sa atong merkado,\u201d dugang pa ni Mayor Cari."}, {"text_idx": "#000017", "text": "Nagkanayon usab si Mayor Cari nga gawas sa pampalambo sa panagatan sa dagat, gipalambo usab sa Baybay City LGU ang upland fisheries pinaagi sa pag-establish og mga tilapia fishponds sa mga bukirang barangay \u2018ning dakbayan diin gihatag usab sa Baybay City LGU ang tanan nga suporta gikan sa pagkubkob sa sa bangag, sa tilapia fingerlings, feeds, ug technical assistance hangtud sa pag-harvest."}, {"text_idx": "#000018", "text": "Matud pa usab niya nnga gipalapdan usab ang mga vegetable areas \u2018ning dakbayan ug gitabangan ang mga vegetable farmers sa ilang panginahanglanon (traktor, igtatanom, abono, technical assistance ug uban pa) ug nagpadayon usab ang pag-apud apod og mga hayopan ngadto sa mga qualified beneficiaries."}, {"text_idx": "#000019", "text": "Nunot niini, nagkanayon si Vice Mayor Atty. Ernesto M. Butawan nga palaran kaayo ang mga Baybayanon nga ilang gipili ang mga lider nga naglantaw sa kabulahanan sa mga katawhan ug nag-amping sa mga buhis sa mga katawhan ug migamit lamang niini sa pagpahigayon og mga proyekto ug mga programa alang sa kalambo-an sa dakbayan sa Baybay."}, {"text_idx": "#000021", "text": "Tulay alang sa dugang kalamboan sa Barangay Pansagan \u2018ning dakbayan"}, {"text_idx": "#000022", "text": "Masayon na unya sa mga molupyo sa Barangay Pansagan \u2018ning dakbayan ang paglugsong sa sawang ug ang pagdala sa ilang mga produkto uma ngadto sa merkado publiko \u2018ning dakbayan. Gumikan kini sa pagtukod sa Banahao-Pansagan Bridge nga gibendisyonan dili pa lamang dugay ni Fr. Ranulfo D. Lago."}, {"text_idx": "#000024", "text": "Atol sa iyang pagpakigpulong, nagkanayon si Mayor Cari nga atol sa unang tulo ka tuig sa iyang pangatungdanan isip Mayor sa dakbayan sa Baybay iyang gihatagan og dako nga pagtagad ang panginahanglanon sa barangay sama sa kalsada, tulay, Barangay Hall, Multi-purpose Gym, Barangay Health Center, iskuwelahan, ug uban pang mga infrastructure projects ilabi na sa mga lagyo nga mga barangay."}, {"text_idx": "#000025", "text": "Apan gitataw usab ni Mayor Cari nga gipalambo gihapon sa Lokal nga Kagamhanan sa dakbayan sa Baybay ang nagkadaiyang mga programa sa agriculture and fisheries \u2018ning dakbayan aron maseguro ang supply sa mga produkto sa panguma ug panagat didto sa merkado publiko \u2018ning dakbayan."}, {"text_idx": "#000026", "text": "Matud pa ni Mayor Cari nga nadasig siya nga nakakita sa kalipay sa mga molupyo sa Barangay Pansagan tungod kay natulod na man ang maong tulay. Apan gitataw usab ni Mayor Cari nga responsibilidad na sa Barangay ang pagmentinar niini."}, {"text_idx": "#000029", "text": "Matud pa ni Hon. Martinez nga pinaagi sa maong tulay, madasig ang mga mag-uuma sa Barangay Pansagan ug sa kasikbit nga mga barangay nga mananom og mga produkto sa una tungod kay masayon na man unya ang pagdala niini ngadto sa merkado publiko \u2018ning dakbayan. \u201cMasayon na usab sa mga katawhan ang pag-adto sa poblacion aron makaplit sa ilang mga panginahanglan o maka-avail sa mga serbisyo gikan sa nagkalain-lain nga mag ahensiya sa kagamhanan,\u201d dugang pa ni Hon. Martinez."}, {"text_idx": "#000033", "text": "Angayang masayran nga usa (1) ang MVFA sa mga grupo sa mga Pwersa Masa nga gitabangan nga ma-organisa sa hiniusang pagpaningkamot sa City Agriculture Office (CAO) ug sa City Information Office (CIO) \u2018ning dakbayan."}, {"text_idx": "#000034", "text": "Matud pa ni City Agriculturist Ms. Mora Abarquez nga cuatro milyones ka pesos (P4M) ang kinatibuk-ang kantidad sa Swine Production Project nga ihatag sa DA-RFO 8 ngadto sa Maypatag Vikings Farmers Association, lakip na niini ang building nga butangan unya sa mga baboy."}, {"text_idx": "#000036", "text": "Nasayran nga kinahanglan usab nilang magbutang og septic tank nga magsilbing counter part sa asosasyon sa nahisgotang proyekto. Apan gumikan kay wala pa may ika-counterpart ang Maypatag Vikings Farmers Association, gibutyag ni Ms. Abarquez nga miduol sila ngadto kang Baybay City Mayor Hon. Jose Carlos L. Cari alang niini kinsa misaad nga mohatag usab og counterpart ang Baybay City LGU."}, {"text_idx": "#000037", "text": "Kahinumdoman nga nakadawat og Sari-sari Store nga nagkantidad og cien mil pesos (P100,000.00) ang Maypatag Vikings Farmers Association duha (2) na ka tuig ang milabay. Gikan ang maong pondo sa Gender and Development (GAD) Fund sa Lokal nga Kagamhanan sa dakbayan sa Baybay."}, {"text_idx": "#000038", "text": "Nasayran nga napalambo sa nahisgotang organisayon ang ilang tindahan hinungdan nga gihatagan usab sila og pondo sa Baybay City LGU alang sa dugang Income Generating Project (IGP) nga Copra Buying nga nagpadayon pa usab hangtud karon."}, {"text_idx": "#000039", "text": "Malaomon si Mayor Cari nga pinaagi niining maong mga livelihood projects, padayon nga molambo ang nahisgotang organisasyon ug makatabang unya sila sa pagpalambo sa ilang barangay, ilabi na kon mahatag na unya kanila ang Swine Production Project gikan sa Livestock Section sa DA-RFO 8. (Marissa Miguel Cano, City Information Officer, Baybay City, Leyte)"}, {"text_idx": "#000040", "text": "Magtukod og nursery alang sa dugang kita"}, {"text_idx": "#000043", "text": "Matud pa ni City Agriculturist Ms. Mora Abarquez nga nagkanayon si Mayor Cari nga ihatag sa Baybay City LGU ang tanan nga inputs nga ilang gikinahanglan alang sa pagtukod sa maong nursery apan kinahanglan nga ang asosasyon na ang mobayad sa abang sa yuta didto sa Barangay Candadam \u2018ning dakbayan diin ilang giplanohan nga ipahiluna ang nahisgotang nursery, isip counterpart sa ilang asosasyon."}, {"text_idx": "#000044", "text": "Kahinumdoman nga gipahigayon dinhi sa dakbayan sa Baybay ang labing una nga Jackfruit Day kaniadtong Hulyo 13 \u2018ning tuiga diin gibutyag ni Ms. Abarquez nga nangka ang gipili nga banner crop sa lalawigan sa Leyte, ilabi na sa dakbayan sa Baybay, tungod kay mobunga man kini bisan kon ting-ulan o ting-init."}, {"text_idx": "#000045", "text": "Gidasunan kining maong pamahayag ni Fruit Trees Program Coordinator Mr. Sopio Rim Jr. kinsa miingon nga 2009 pa nagsugod sa paghatag og mga igtatanom sa nangka ang Baybay City LGU ug padayon nga namunga ang maong mga puno-an sa nangka taliwala sa mga bagyo nga miigo sa dakbayan."}, {"text_idx": "#000046", "text": "Si Vice President for Research and Extension Dr. Ma. Juliet Ceniza sa Visayas State University, sa iyang kabahin, nagkanayon nga, \u201cBaybayanons must be proud that the sweetest and the best variety of jackfruit, the EVIARC Sweet (ES), is found only in Region 8 and that the most number of responsive ES variety jackfruit trees, in terms of production, are located in the City of Baybay.\u201d"}, {"text_idx": "#000050", "text": "\u201cYou must speed up and work double time. You should hire more workers and provide more heavy equipment, and if there is a need to work during night time then do so. You must have a Catch-up Plan to minimize the disruptions that these projects had already caused in the city\u2019s economy.\u201d"}, {"text_idx": "#000052", "text": "Mayor Cari said that these projects has been a disruption already to Baybay City\u2019s economy and to the day-to-day operations of business owners\u2019 and the general public as well. Thus, there is an urgent need to speed-up its completion. However, Mayor Cari said that they must make sure that safety measures are in place and that they should have compassion towards the affected residents in the community."}, {"text_idx": "#000054", "text": "To this, Mayor Cari reminded Engr. Dacera to make sure that the affected persons/establishments are given alternate access in and out of their houses or buildings during the construction. This is to minimize inconvenience and prevent accidents, as much as possible. \u201cThose affected persons/establishments must be properly notified of the timeline and expectations about the project,\u201d added Mayor Cari."}, {"text_idx": "#000055", "text": "On the Water Systems in the Poblacion Area, Project Engineer, Engr. Jose Baltazar, revealed that bigger pipes are currently being laid out and that the project is now 95% complete. \u201cOnce all the pipes are installed, hydro-testing will be conducted and if this is successful, we will resume the rehabilitation of the concrete roads that were excavated during the implementation of the project,\u201d added Engr. Baltazar."}, {"text_idx": "#000056", "text": "Mayor Cari was pleased to hear this because this project is just one of the many projects which aimed to resolve the long-standing problem on the potable water in the poblacion."}, {"text_idx": "#000058", "text": "Tungod sa kadaghan sa mga gimbuhaton sa Lokal nga Kagamhanan sa dakbayan sa Baybay sama sa pagpahiluna sa mga biktima sa bagyong Agaton ug sa sunog nga nahitabo dili pa lang dugay, wala kaayo mahatagi ug panahon sa Road Clearing Team\u2019ning dakbayan ang pagpahigayon sa road clearing."}, {"text_idx": "#000059", "text": "Busa, gimando-an sila ni Baybay City Mayor Hon, Jose Carlos L. Cari nga magpahigayon og Operation Hinlo karong bulan sa Oktubre \u2018ning tuiga aron subling malimpiyo ang mga kadalanan \u2018ning dakbayan batok sa mga illegal structures and construction materials."}, {"text_idx": "#000060", "text": "Partikular nga gitumbok ni Mayor Cari ang mga basura ug ang nagbitay nga mga TELCO wires nga ubos na kaayo \u201cKay naa na may nabitik niana nga mga wires.\u201d"}, {"text_idx": "#000061", "text": "Nagkanayon si Mayor Cari nga dugay nang gitawag sa Baybay City LGU ang atensiyon sa hingtungdan nga mga Telephone Companies aron tangtangon na nila ang nahisgotang mga wires apan wala gihapon kini nila buhata hangtud karon. \u201cSuruya ninyo ug ipanghigot ang mga TELCO wires para wala nay lain pang madisgrasya,\u201d dugang pa ni Mayor Cari."}, {"text_idx": "#000062", "text": "Gitumbok usab ni Mayor Cari ang mga sand and gravel (SAG), sa mga adunay gipahigayon nga construction dinhi sa dakbayan sa Baybay, tungod kay anaa lang lang kini nila gibutang sa daplin sa kalsada,\u201dMaayo pa \u2018to sa una kay manilhig pa sila. Karon, wala na.\u201d"}, {"text_idx": "#000063", "text": "Namatikdan usab ni Mayor Cari nga adunay nagtukod og kan-anan didto sa Diversion Road, \u201cOkay ra man \u2018na pero dapat ila nang hipuson inig ka adlawan. Unya, dapat ilang hipuson ang ilang mga basura. Naa ra man sa kalsada. Gipasagdan ra nila.\u201d"}, {"text_idx": "#000064", "text": "Nagkanayon usab si Mayor Cari nga kinahanglan nga seguruhon sa mga Barangay Officials nga mamentinar ang road clearing sa ilang tagsa-tagsa ka barangay."}, {"text_idx": "#000071", "text": "Atol sa maong meeting, gipasabot ni CLGOO Pedrera ang mga katungdanan sa mga CSOs nga mapili nga member sa matag Local Special Body (LSB)."}, {"text_idx": "#000073", "text": "Kinahanglan usab nga mag-agi sa tamdanan nga gilatid sa DILG ang mga CSOs nga pilion aron mahimong sakop sa mga LSBs. Partikular nga gitumbok ni Pedrera ang mga CSOs nga pilion isip miyembro sa Local Peace and Order Council (LPOC) kinsa magkinahanglan pa og clearance gikan sa Armed Forces of the Philippines (AFP)."}, {"text_idx": "#000074", "text": "Hinuon, tungod kay 46 pa man ang mga CSOs nga accredited na sa dakbayan sa Baybay, iyang gi-awhag ang uban pang mga CSOs nga magpa-accredit na aron gawas nga maka-apil sila sa mga LSBs, mas hatagan sila og priority sa mga livelihood programs sa Baybay City LGU. (Marissa M. Cano, City Information Officer, Baybay City, Leyte)"}, {"text_idx": "#000075", "text": "Mao kini ang napamatud-an sa mga ginsakopan sa Baybayanon Corn Farmers Association kinsa mi-apil sa gipahigayon nga demonstration karong hapon (Septiyembre 27, 2022, 2:00PM) sa pag-harvest sa usa ka ektarya nga kamaisan didto sa Barangay Kan-ipa \u2018ning dakbayan."}, {"text_idx": "#000076", "text": "Matud pa ni Corn Coordinator Lyca Sombilon sa City Agriculture Office (CAO) \u2018ning dakbayan, nahuman og harvest ang 2,932 square meters sa maong maisan sulod lang sa traynta y otso minutos diin lunubok na nga mais ang resulta niini."}, {"text_idx": "#000077", "text": "Gitataw usab niya nga menos ang gastos sa pag-harvest sa kamaisan ginamit ang combined harvester with corn kit tungod kay segun sa ilang gihimo nga demonstration kaganina, usa ka libo ka pesos (P1,000.00) ra nga ilang gastos sa fuel ug P600.00 ra usab sa operator."}, {"text_idx": "#000080", "text": "Nunot niini, magsabot pa ang duha (2) ka asosasyon sa pamaagi kon unsa unya ang mahimong obligasyon sa Baybayanon Corn Farmers Association sa matag higayon nga ilang gamiton ang combined harvester sa Kilim Farmers Association sa ilang pagsanggi sa mais. Hinuon, matud pa ni Abarquez nga mas maayong sanggi-on ang maisan nga 114 ka adlaw nga gikan sa pagtanom."}, {"text_idx": "#000082", "text": "Mayor Boying mihatag og giya sa pagpalambo pa sa serbisyo publiko sa mga kawani sa Baybay City LGU"}, {"text_idx": "#000084", "text": "Gitambungan kini sa mga Department ug Section Heads sa Lokal nga Kagamhanan sa dakbayan sa Baybay kinsa mao ang mas nasayod sa kahimtang sa ilang buhatan ug sa mga serbisyo nga gitanyag sa ilang opisina."}, {"text_idx": "#000085", "text": "Atol sa iyang pagpakigpunong, gibutyag ni Baybay City Mayor Hon. Jose Carlos L. Cari ang pipila ka mga serbisyo sa dakbayan sa Baybay diin na-obserbahan niya ang kakulangan sa miaging tulo (3) ka tuig."}, {"text_idx": "#000086", "text": "Nunot niini nagkanayon si Mayor Cari nga kinahanglan nga pahimuslan sa mga Department ug Sections Heads sa Lokal nga Kagamhanan sa dakbayan sa Baybay kining kahigayonan nga makahimo sila og Capacity Development Agenda aron mahimong mas efficient ang delivery of services sa ilang tagsa-tagsa ka mga buhatan."}, {"text_idx": "#000087", "text": "Iya usab nga gi-awhag ang mga partisipante sa nahigsotang kalihokan nga itandi ang ilang office performance karong tuiga sa ilang office performance sa miaging tuig aron ilang masuta kon unsa man ang angayan nilang buhaton aron mahimong mas efficient ang ilang tagsa-tagsa ka mga buhatan sa paghatag og serbisyo ngadto sa ilang mga kliyente."}, {"text_idx": "#000088", "text": "Malaomon si Mayor Cari nga pinaagi niining Capacity Development Agenda Formulation nga gipahigayon karong adlawa, mas makita sa mga Baybayanon, sa umaabot nga mga adlaw, ang kalinaw, kahapsay ug kalambo-an sa dakbayan sa Baybay."}, {"text_idx": "#000090", "text": "Mayor Boying mibisita\u2019s mga biktima sa sunog"}, {"text_idx": "#000091", "text": "Nagpadayon pa ang imbestigasyon sa nahitabo nga sunog kagahapon (Septiyembre 20, 2022) didto sa Zone 8 ug sa Barangay Sto. Rosario \u2018ning dakbayan diin 25 ka mga panimalay (nga gipuy-an sa 29 ka pamilya) nga hinimo sa light materials ang naugdaw."}, {"text_idx": "#000092", "text": "Mao kini ang gibutyag ni City Fire Marshall SINSP FERNANDO A. MANDIA sa Bureau of Fire Protection (BFP) \u2018ning dakbayan dungan sa pag-awhag sa mga katawhan nga likayan ang pagpakatap og mga impormasyon nga walay kapasikaran, sama sa hinungdan sa maong sunog."}, {"text_idx": "#000093", "text": "Matud pa ni City Disaster Risk Reduction and Management Officer Engr. Rhyse Austero nga sa Zone 8 Barangay Hall cum Evacuation Center midangop ang 17 ka mga pamilya nga nawad-an og panimalay sa Zone 8 kagahapon, samtang mitapon sa panimalay sa ilang mga kabanay ang uban ka mga pamilya. Samtang, sa ilang mga paryente sa Barangay Sto. Rosario usab midangop ang duha (2) ka mga pamilya nga biktima usab sa maong sunog kagahapon."}, {"text_idx": "#000094", "text": "Nunot niini, nag-install gilayon og mga modular tents didto sa Zone 8 Barangay Hall cum Evacuation Center ang kawani sa City Disaster Risk Reduction and Management Office (CDRRMO) aron adunay makatulgan ang nahisgotang mga biktima sa sunog."}, {"text_idx": "#000100", "text": "There are no events at this time."}, {"text_idx": "#000103", "text": "Listen to \u201cNasayod ka ba, Bai?\u201d"}, {"text_idx": "#000105", "text": "Your email address is required."}, {"text_idx": "#000106", "text": "There was a connection problem. Try again later."}]